अयोध्यासिंह उपाध्याय "हरिऔध" द्विवेदी युग के प्रतिनिधि कवि और गद्यकार है। इनका जन्म १५ अप्रैल सन १८६५ को आजमगढ़ जिले के निजामाबाद कस्बे में हुआ था। इनके पिता का नाम भोलासिंह और माता का नाम रुक्मणि देवी था। अस्वस्थता के कारण हरिऔध जी का विद्यालय में पठन-पाठन न हो सका अतः इन्होने घर पर ही उर्दू,संस्कृत ,फारसी,बंगला एवं अंग्रेजी का अध्ययन किया। १८८३ में ये निजामाबाद के मिडिल स्कूल के हेडमास्टर हो गए। १८९० में कानूनगो की परीक्षा पास करने के बाद आप कानूनगो बन गए। सन १९२३ में पद से अवकाश लेने पर काशी हिंदू विश्वविद्यालय में प्राध्यापक बने । ६ मार्च ,सन १९४७ को इनका निधन हो गया।